ועדת הכספים, כנסת 19, פרוטוקול מספר 209, 2013-11-13 09:00

ניסן סלומינסקי: בוקר טוב.

ניסן סלומינסקי: אנחנו פותחים את ישיבת הוועדה.

ניסן סלומינסקי: נתחיל עם הרביזיות.

<טמיר כהן: פניות 169, 170 - - -

יעקב ליצמן: אפשר לקבל את החומר?

יעקב ליצמן: על מה אני הולך להצביע?

יעקב ליצמן: אני צריך חומר.

<טמיר כהן: בבקשה.

ניסן סלומינסקי: מי בעד הרביזיה – ירים את ידו - - -

<קריאות: רגע, רגע.

<טמיר כהן: 169, 170 – משרד הביטחון.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: הצבעה נגד קבלת הרביזיה – רוב הרביזיה לא נתקבלה.

ניסן סלומינסקי: הרביזיה נפלה.

<טמיר כהן: 184 עד 188 – השכלה גבוהה.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: הצבעה נגד קבלת הרביזיה – רוב הרביזיה לא נתקבלה.

ניסן סלומינסקי: הרביזיה נפלה.

ניסן סלומינסקי: אלו שתי הרביזיות?

<טמיר כהן: כן.

ניסן סלומינסקי: תודה.

ניסן סלומינסקי: עכשיו יש שתי העברות שנשארו מאתמול - - -

<טמיר כהן: סליחה, יש עוד רביזיה אחת: 196 – חינוך ותרבות, של סתיו.

ניסן סלומינסקי: מי בעד הרביזיה?

ניסן סלומינסקי: מי נגד?

יעקב ליצמן: רגע, רגע, איזה מספר?

<טמיר כהן: 196 – חינוך ותרבות.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: הצבעה נגד קבלת הרביזיה – רוב הרביזיה לא נתקבלה.

ניסן סלומינסקי: הרביזיה נפלה.

ניסן סלומינסקי: נשארו לנו שתי העברות מאתמול.

ניסן סלומינסקי: העברה ראשונה זה 198, 199.

ניסן סלומינסקי: מי מציג?

זבולון כלפה: לא עשינו גם את 197.

ניסן סלומינסקי: האוצר בטיול, אז אנחנו מורידים את זה.

ניסן סלומינסקי: אני מבקש לעבור ל-198, 199.

ניסן סלומינסקי: את תדברי עם יעל מבורך.

ניסן סלומינסקי: אם זה על דעתה – טוב, ואם לא – אז לא.

ניסן סלומינסקי: מי מציג את 198, 199?

ניסן סלומינסקי: בבקשה.

<אופיר להב: בוקר טוב.

<אופיר להב: אני ממשרד הקליטה.

<אופיר להב: הפנייה נועדה לביצוע תקצוב של 17 מיליון ש"ח.

<אופיר להב: שבעה מיליון ש"ח לקליטת בני המנשה, שזו החלטת ממשלה מלפני חודש - - -

יעקב ליצמן: יש עלייה גדולה?

<אופיר להב: ההחלטה הזאת מדברת על 899 נפשות.

זבולון כלפה: להבאה שלהם או לטיפול בהם פה?

ניסן סלומינסקי: להבאה שלהם.

<אופיר להב: לקליטה.

<אופיר להב: אנחנו משרד הקליטה.

יעקב ליצמן: זאת אומרת, לפי החשבון שלך.

יעקב ליצמן: ..

יעקב ליצמן: תחלק 17 מיליון שקל ל-1,000 - - -

ניסן סלומינסקי: לא, זה שבעה מיליון, זה חלק מה-17.

ניסן סלומינסקי: ה-17 מתפרקים.

<אופיר להב: אם תרצו אני אציג.

<אופיר להב: מדובר על 17 מיליון שקל.

<אופיר להב: שבעה מיליון לבני המנשה, חמישה מיליון לשדרוג המערכות המחשוביות של המשרד, שלושה מיליון להגדלת התמיכות ברשויות המקומיות, ושני מיליון לעידוד חזרתם של ישראלים ארצה.

<אופיר להב: מדובר על פעילויות בבתים הישראליים בחו"ל.

זבולון כלפה: יש לך רשימה של הרשויות בסעיף 3?

<אופיר להב: אני עוד לא יודע איזה רשויות יקבלו, כי זה לפי קריטריונים.

<אופיר להב: כ-120 רשויות מגישות קריטריונים.

זבולון כלפה: כל ה - - - זה לקליטת בני המנשה?

ניסן סלומינסקי: לא, לקליטת עולים בכלל.

<אופיר להב: יש ארבעה נושאים שרוכזו בבקשה הזאת.

<אופיר להב: אחד, בני המנשה, יישום החלטת ממשלה מלפני חודש.

<אופיר להב: הסכום של שבעה מיליון נקבע בהחלטת הממשלה.

<אופיר להב: הנושא השני זה חמישה מיליון לשדרוג מערכות המחשוב של המשרד, ובראשן מערכת גיבוי הנתונים שלנו, שהרבה מאוד זמן לא עודכנה.

<אופיר להב: הנושא השלישי זה הגדלת תמיכות ברשויות המקומיות.

<אופיר להב: הקריטריונים לתמיכות ברשויות המקומיות מפורסמים מדי שנה באתר המשרד לפי נוהל החשב הכללי.

<אופיר להב: אנחנו לא יודעים מי יקבל, כי זה תמיכות, זה קריטריונים שעל פיהם מגישים, ורק אחר כך יודעים, בוודאי ובוודאי לגבי השנה, שבה לא התחלנו לחלק כי לא היה תקציב עד יולי ועודפים עד אוקטובר.

יעקב ליצמן: ברור שאתם יודעים למי אתם רוצים לתת, כי אתם עושים קריטריונים לפי מי שאתם רוצים לתת לו.

<אופיר להב: זה בהחלט לא המצב.

יעקב ליצמן: מה, אתה לא חלק מהמדינה?

<אופיר להב: אני פקיד בשירות הציבורי, ואני יודע שאנחנו עושים קריטריונים - - -

ניסן סלומינסקי: טוב, אם אין שאלות, מי בעד להעביר את בקשה 198, 199?

ניסן סלומינסקי: מי נגד?

יעקב ליצמן: אני נגד הקריטריונים.

יעקב ליצמן: הצבעה בעד אישור ההעברה – רוב ההעברה אושרה.

ניסן סלומינסקי: ההעברה אושרה.

יעקב ליצמן: רביזיה.

ניסן סלומינסקי: הרביזיה תידון בשעה 9:45.

ניסן סלומינסקי: ההעברה השנייה זה 200, 201.

ניסן סלומינסקי: מי מציג?

<סיוון להבי: אני סיוון, מאגף תקציבים של משרד הפנים.

<סיוון להבי: הפנייה נועדה להעברת סכום של 50.5 אלפי ש"ח בהרשאה להתחייב, מסעיף 47 לסעיף 18.

<סיוון להבי: עיקריה של הפנייה הם 36 מיליון מענק ביטחוני לאור הקפאת הבנייה.

יעקב ליצמן: איפה יש הקפאה?

<סיוון להבי: 36 מיועד לרשויות ביו"ש, מענק ביטחוני לאור הקפאת הבנייה.

יעקב ליצמן: איפה יש הקפאה?

<סיוון להבי: הקפאת הבנייה שהייתה והקפאת הבנייה שעדיין קיימת בהוצאת היתרים חדשים פוגעות ברשויות - - -

יעקב ליצמן: אבל ראש הממשלה אמר שאין הקפאה.

ניסן סלומינסקי: אולי אורי ניסה להגיד.

יעקב ליצמן: יכול להיות שראש הממשלה לא אומר אמת?

יעקב ליצמן: יכול להיות.

<סיוון להבי: לרשויות המקומיות יש עלויות בגין ההקפאה שהייתה לפני שנים - - -

אראל מרגלית: מה הקשר בין ההקפאה לבין העלויות?

יעקב ליצמן: תגיד לי עוד פעם איפה יש הקפאה?

<סיוון להבי: ההקפאה שהייתה לפני מספר שנים ביו"ש - -

יעקב ליצמן: מה זה?

יעקב ליצמן: איפה?

<סיוון להבי: - - יצרה לרשויות פערים תקציביים.

יעקב ליצמן: אבל איפה?

יעקב ליצמן: איזה רשויות?

<סיוון להבי: ביהודה ושומרון.

ניסן סלומינסקי: בכל הרשויות.

ניסן סלומינסקי: אלקנה למשל.

<סיוון להבי: גוש עציון, מטה בנימין, הר חברון, אלקנה, שומרון - - -

יעקב ליצמן: את זה ראש הממשלה הקפיא?

<סיוון להבי: כן, לפני מספר שנים הייתה הקפאה.

יעקב ליצמן: מתי?

<סיוון להבי: ב-2010, אני חושב.

ראובן ריבלין: ראש הממשלה לא רצה, הממשלה הכריחה אותו.

יעקב ליצמן: הכריחו אותו?

ראובן ריבלין: לעולם הוא לא יקפיא את הבנייה - - -

<סיוון להבי: באותה עת הרשויות הסתמכו על אגרות ותשלומים שיתקבלו בעקבות הבנייה, ולכן יש להן חוסרים.

יעקב ליצמן: האם את אותם הדברים אתם נותנים למשל במרכז הארץ אם היה שיבוש?

יעקב ליצמן: אתם נותנים גם שם מענקים?

<סיוון להבי: משרד הפנים שמח לקבל כל מענק לרשויות מקומיות, מכיוון שהחוסר בשלטון המקומי - - -

ניסן סלומינסקי: התשובה היא שאם היו עושים את זה בישראל עצמה, היו מגישים כאלה תביעות פיצויים, שהסכומים האלה הם כאפס לעומת זה.

ניסן סלומינסקי: אנשים הוקפאו באמצע.

יעקב ליצמן: למשל יש הקפאה בירושלים - - -

ראובן ריבלין: הקפיאו את הולילנד.

ראובן ריבלין: אז נתנו להם אפשרות - - -

יעקב ליצמן: על הולילנד דווקא מגיע פיצוי כי לא הקפיאו, לא בגלל שהקפיאו.

יעקב ליצמן: אם היו מקפיאים זה דווקא היה בסדר.

יעקב ליצמן: אני שואל: ראש הממשלה, מה שהוא עשה הלילה זה שהוא הקפיא.

יעקב ליצמן: האם המקומות האלה יקבלו פיצוי הלילה?

ניסן סלומינסקי: לא, שם לא הייתה תכנית - - -

יעקב ליצמן: אני לא מבין מתי ראש ממשלה מקפיא ומתי הוא לא מקפיא.

ניסן סלומינסקי: סיוון, מה שאני מציע זה שאת השאלה של רבי יעקב ליצמן אתה תשלח ללשכת ראש הממשלה בשמו, וכשתקבל תשובה תעביר לו אותה.

יעקב ליצמן: אני מציע לך שעד שלא תקבל תשובה אל תבוא לכאן.

יעקב ליצמן: ולכן לא תצטרך יותר לבוא לכאן.

ניסן סלומינסקי: טוב, תסביר את סעיף 2 בבקשה.

<סיוון להבי: סעיף 2 נועד לתקצוב של עשרה מיליון למענקים ביטחוניים למועצות אזוריות ביהודה ושומרון.

ניסן סלומינסקי: גם זה דבר שפועל כבר הרבה זמן.

ניסן סלומינסקי: תסביר את הדבר השלישי.

<סיוון להבי: סעיף 3 הוא תוספת של 4.5 מיליוני שקלים לתקציבי מענקי הפיתוח של הרשויות המקומיות.

ניסן סלומינסקי: טוב, אין שאלות.

ניסן סלומינסקי: מי בעד להעביר את 200, 201?

ניסן סלומינסקי: מי נגד?

ניסן סלומינסקי: הצבעה בעד אישור ההעברה – רוב ההעברה אושרה.

ניסן סלומינסקי: ההעברה אושרה.

יעקב ליצמן: רביזיה.

ניסן סלומינסקי: ב-9:45 נצביע על הרביזיות.

ניסן סלומינסקי: תודה רבה.

<קריאות: מה עם הרביזיות?

ניסן סלומינסקי: אנחנו נעבור רגע לרביזיות.

<טמיר כהן: 198, 199 – המשרד לקליטת העלייה.

ניסן סלומינסקי: מי בעד הרביזיה?

יצחק כהן: על מה הרביזיה?

ראובן ריבלין: לא מנמקים לפני הרביזיה, צריכים להיות בישיבה.

ניסן סלומינסקי: מי נגד הרביזיה?

ניסן סלומינסקי: הצבעה נגד קבלת הרביזיה – רוב הרביזיה לא נתקבלה.

ניסן סלומינסקי: הרביזיה נפלה.

ניסן סלומינסקי: הלאה.

<טמיר כהן: 200, 201 – רשויות מקומיות.

ניסן סלומינסקי: מי בעד הרביזיה?

ניסן סלומינסקי: מי נגד?

ניסן סלומינסקי: הצבעה נגד קבלת הרביזיה – רוב הרביזיה לא נתקבלה.

ניסן סלומינסקי: הרביזיה נפלה.